b'\n_START_ARTICLE_\nBassengtaket\n_START_PARAGRAPH_\nBassengtaket er b\xc3\xa5de et tur- og rekreasjonsomr\xc3\xa5de og drikkevannsreservoaret til Horten i Vestfold. Vannet kommer fra Farris i Larvik, og pumpes inn til reservoaret, for deretter \xc3\xa5 distribueres til Hortens innbyggere. Tidligere kom drikkevannet fra Borrevannet i tidligere Borre kommune.\n_START_SECTION_\nHistorie\n_START_PARAGRAPH_\nFrem til 1975 var det et \xc3\xa5pent basseng. Da ble det bygget et lokk over drikkevannsreservoaret. Etter lokket ble bygget, har omr\xc3\xa5det v\xc3\xa6rt et popul\xc3\xa6rt tur- og rekreasjonsomr\xc3\xa5de. Grunnet sin h\xc3\xb8ye plassering har man god utsikt over byen, Oslofjorden og Karljohansvern, s\xc3\xa6rlig fordi kommunen med jevne mellomrom s\xc3\xb8rger for \xc3\xa5 holde vegetasjonen nede.'